હા… એટલું ચોક્કસ છે કે હવે પછી શેરબજારની નવી તેજીમાં અનેક અડચણો છે, તેમાં રોકાણકારોએ સાવચેત રહીને અને માર્કેટનો મૂડ જોઈને જ રોકાણ કરવા સલાહ છે. અન્યથા નફો પણ બુક કરવો જોઈએ. જે રોકાણકારને 10થી 20 ટકા વળતર મળી રહ્યું છે, તેમણે તો અવશ્ય નફો બુક કરવો જોઈએ. કારણ કે સેન્સેક્સ અને નિફટી ઑલ ટાઈમ હાઈ પર છે. જો સેન્સેક્સ અને નિફટી તૂટવા શરૂ થશે તો પછી સેકન્ડ હરોળના શેરના ભાવ કેટલા તૂટશે તે હાલ કહેવું મુશ્કેલ છે. અને આપણે ભુતકાળમાં જોયું છે કે માર્કેટ તૂટે ત્યારે કોઈ ટેકો આપવા આવતું નથી. રોકાણકારોનો તો ખો જ નીકળી જતો હોય છે.